CELEX: E2010J0011
Language: el
Date: 2010-12-17 00:00:00
Title: Απόφαση του δικαστηρίου, της 17ης Δεκεμβρίου 2010 , στην υπόθεση E-11/10 — Εποπτεύουσα Αρχή ΕΖΕΣ κατά του Πριγκιπάτου του Λιχτεστάιν (Αθέτηση υποχρεώσεων από συμβαλλόμενο μέρος — οδηγία 2006/54/ΕΚ για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης)

16.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 176/8
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 17ης Δεκεμβρίου 2010
   στην υπόθεση E-11/10
   Εποπτεύουσα Αρχή ΕΖΕΣ κατά του Πριγκιπάτου του Λιχτεστάιν
   (Αθέτηση υποχρεώσεων από συμβαλλόμενο μέρος — οδηγία 2006/54/ΕΚ για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης)
   2011/C 176/05
   Στην υπόθεση E-11/10, Εποπτεύουσα Αρχή της ΕΖΕΣ κατά του Πριγκιπάτου του Λιχτεστάιν — ΑΙΤΗΣΗ προς το Δικαστήριο για να αποφανθεί ότι το Πριγκιπάτο του Λιχτεστάιν, παραλείποντας να θεσπίσει ή να κοινοποιήσει, εντός της καθορισμένης προθεσμίας, στην Εποπτεύουσα Αρχή ΕΖΕΣ όλα τα απαιτούμενα μέτρα για την πλήρη ενσωμάτωση στην εθνική νομοθεσία της πράξης που αναφέρεται στο σημείο 21β του παραρτήματος XVIII της συμφωνίας ΕΟΧ, δηλαδή της οδηγίας 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση), όπως προσαρμόστηκε στη συμφωνία ΕΟΧ, αθέτησε τις υποχρεώσεις που υπέχει βάσει του άρθρου 33 της πράξης αυτής και του άρθρου 7 της συμφωνίας ΕΟΧ, το Δικαστήριο, αποτελούμενο από τον Carl Baudenbacher, πρόεδρο, τον Thorgeir Örlygsson (δικαστή - εισηγητή) και τον Henrik Bull, δικαστές, εξέδωσε απόφαση στις 17 Δεκεμβρίου 2010, το διατακτικό της οποίας έχει ως εξής:
   Το Δικαστήριο:
   
               1)
            
            
               Αποφαίνεται ότι το Πριγκιπάτο του Λιχτενστάιν, παραλείποντας να θεσπίσει, εντός της καθορισμένης προθεσμίας, τα απαιτούμενα μέτρα για την εφαρμογή της πράξης που αναφέρεται στο σημείο 21β του παραρτήματος XVIII της συμφωνίας ΕΟΧ, δηλαδή της οδηγίας 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση), όπως προσαρμόστηκε στη συμφωνία ΕΟΧ με το πρωτόκολλο 1, αθέτησε τις υποχρεώσεις που υπέχει βάσει του άρθρου 33 της πράξης και βάσει του άρθρου 7 της συμφωνίας ΕΟΧ.
            
         
               2)
            
            
               Διατάσσει το Πριγκιπάτο του Λιχτεστάιν να καταβάλει τα δικαστικά έξοδα.